<https://www.uvzsr.sk/index.php?option=com_content&view=article&id=5060%3Aaktualna-radiana-situacia-kn9-marcu-2022&catid=272%3Aradiana-monitorovacia-sie&Itemid=1>

|  |  |  |
| --- | --- | --- |
| Aktuálna radiačná situácia k 9. marcu 2022  | Tlačiť | E-mail |

|  |
| --- |
| [Radiačná monitorovacia sieť](https://www.uvzsr.sk/index.php?option=com_content&view=category&id=272%3Aradiana-monitorovacia-sie&Itemid=1)  |
| Streda, 09. marec 2022 11:32  |
| Úrad verejného zdravotníctva Slovenskej republiky nepretržite vykonáva monitorovanie radiačnej situácie a konštatuje, že ani dnes, 9. marca 2022, neboli na našom území zaznamenané odchýlky od štandardne meraných hodnôt dávkových príkonov gama žiarenia. Vo svetle medializovaných informácií v súvislosti s jadrovým zariadením v Černobyle zdôrazňujeme, že všetky štyri bloky jadrovej elektrárne v Černobyle sú vyradené dlhodobo z prevádzky a nepredpokladá sa za súčasnej situácie taký únik rádioaktívnych látok spod sarkofágu na 4. bloku elektrárne v Černobyle, ktorý by mohol mať medzinárodný dosah.Ukrajinský dozorný orgán vo svojom stanovisku uviedol, že prevádzka monitorovacieho systému v jadrovom zariadení v Černobyle zatiaľ nebola obnovená, avšak dodáva, že bezpečnostné parametre jadrového zariadenia naďalej spĺňajú potrebné bezpečnostné kritériá.Automatizovaný systém radiačného monitorovania v Záporožskej jadrovej elektrárni je prevádzkovaný v štandardnom režime a neboli pozorované žiadne zmeny radiačnej situácie v lokalite, na území Slovenskej republiky, ani inde v Európe. Nefunkčná je však webová stránka, z tohto dôvodu dáta nie sú prístupné verejnosti.Úrad verejného zdravotníctva Slovenskej republiky je v permanentnom kontakte s Medzinárodnou agentúrou pre atómovú energiu, a rovnako s dozornými orgánmi iných členských krajín.Údaje o radiačnej situácii v Európe aj na území Slovenskej republiky sú verejnosti k dispozícii v európskej databáze EURDEP: <https://remap.jrc.ec.europa.eu/>. RNDr. Veronika Drábová, PhD.vedúca Odboru radiačnej ochrany ÚVZ SR |